أكتر حاجة في الدنيا، الأسد كان بيحب إنه يكون ملك الغابة. كان بيمشي ويستعرض قوته وكبرياءه.
كل يوم الأسد كان بياخد قيلولة طويلة تحت ضل شجرته المفضلة. كان دايماً بيحلم بالحيوانات الضعيفة وهي بتنحني قدامه.
في يوم الفار جري في الغابة وخبط في رجل الأسد الكبيرة. الأسد صحي فجأة. "إزاي تجرؤ تصحيني!" زعق بغضب. الأسد مسك الفار بإيده. "على فكرة، أنا نفسي في سناك، وإنت هتبقى وجبة لذيذة"، قال كده.
الفار عيط وقال، "يا ملك الأسد، سيبني أعيش! لو سبتني، هفضل فاكر جميلك طول عمري. ويمكن في يوم من الأيام أقدر أساعدك."
"إزاي فار صغير وضعيف زيك يقدر يساعدني؟" الفكرة دي خلت الأسد يضحك جامد لدرجة إنه قرر يسيب الفار يمشي. بعد أسبوع، الأسد كان ماشي في الغابة رايح لشجرته المفضلة لما وقع في شبكة صياد. الشبكة شالته. مهما حاول يلف ويدور، مقدرش يهرب.
لما الفار سمع صريخ الأسد المرعوب، جري عشان يساعده. الفار قعد يقرض في الحبال بسرعة عشان يعمل خرم في الشبكة. وبعد شوية، الأسد طلع وبقى حر. الأسد بص للفار الصغير. "شكراً إنك إنقذت حياتي،" قال الأسد وهو بيبتسم أعرض إبتسامة. "أنا كنت غلطان. إنت مش فار صغير وضعيف. إنت صديق عظيم!"
إيه اللي نقدر نتعلمه من القصة دي؟
الكبرياء بيخليك تخسر اللي عندك. متحطش كل البيض في سلة واحدة. حتى الصغير ممكن يكون عنده قوة كبيرة. لما القط يغيب الفيران تلعب.